«Sverige står i stormen der Norge ville vært fortvilet»

2. sep. 2013 07:53 Sist oppdatert 3. september 2013

Ei jente veiver med det svenske flagget på prinsesse Madeleines bryllupsdag. Bertil Enevåg Ericson

I Sverige handler samtalen om asylsøkere mer om humanitet, enn om Sverige, sier forsker ved Institutt for samfunnsforskning, Jan-Paul Brekke.

I år kan en av våre nærmeste naboland motta det største antall asylsøknader på flere år: Mest sannsynlig vil 54.000 mennesker søke om beskyttelse, viser prognoser. I Norge er tallet rundt 10.000. Sverige tar dermed i mot langt flere asylsøkere pr. innbygger enn Norge.

Men det får ikke varsellampene til å blinke i den svenske Riksdagen, ifølge Brekke.

- Sverige tør å stå i stormen. De er villig til å ta i mot alle disse menneskene. I Norge ville politikerne følt at de måtte stramme inn hvis det hadde kommet så mange asylsøkere, sier Brekke.

Les også Ikke bare juss

Da antallet asylsøkere hoppet fra 6528 i 2007 til 14.331 i 2008, satte Norge kraftige bremser på. Mange av dem som kom var afghanske enslige mindreårige, og Regjeringen svarte med en liste på 13 punkter for å stramme inn asyltilstrømningen.

Enig om sjenerøs flyktningpolitikk

— I Norge har det blitt vanlig å snakke om den nasjonale egeninteressen, samtidig som politikerne ønsker å sikre asylsøkernes rettigheter. I Sverige er det humanitære perspektivet dominerende, også langt inn på høyresiden i politikken, sier Brekke.

Ifølge ham er det ofte det utenrikspolitiske som diskuteres når asylpolitikk kommer opp i debatten i Sverige. I den svenske Riksdagen er man enig om at Sverige skal føre en sjenerøs flyktning- og innvandringspolitikk med høyrepartiet Sverigedemokratene som eneste unntak. Herfra harregjeringens asylpolitikk blitt kritisert for at den ikke tar nok hensyn tilfølgene for mottaksapparatet og senere integrering.

Gå inn på http://www.minstemme2013.no og vis at du skal stemme .

I Sverige snakker man for tiden mye om flyktningstrømmene fra Syria til Libanon og Jordan, og det vanskelige presset og de destabiliserende effektene disse har. Asyldebatten handler dermed mer om rettighetene til dem på flukt, og mindre om hensynet til Sverige, sier Brekke.

- Demoniserer asylsøkeren

Tidligere direktør i Utlendingsdirektoratet (UDI), Trygve Nordby, mener retorikken i Norge blant de store partiene har endret seg drastisk fra å handle om å beskytte og vise solidaritet til «å demonisere» asylsøkeren.

- Der asylsøkere i utgangspunktet ble sett på som mennesker som trenger vår hjelp og solidaritet, blir de som gruppe i dag sett på som en trusel og en byrde, sier han.

Les også Full borgerlig splid om innvandringspolitikken

— Vi var forskrekket på 90-tallet da Danmark begynte å mistenkeliggjøre både asylsøkeren og motivet for å søke asyl. Nå er vi akkurat der selv, sier Nordby.Norge har de siste årene blitt kritisert en rekke ganger av både FNs høykommisær for flyktninger og Den europeiske menneskerettighetsdomstol - særlig når det kommer til retur av asylsøkere til utrygge krigsområder.

Nordby mener at asylpolitikken er blitt strammet så hardt inn de siste årene at den nå «balanserer helt på kanten av hva som er akseptabelt ifølge internasjonal lovgivning».

19.000 lesere stemte frem hva de ville at Aftenposten skulle skrive om i valgkampen. (Saken fortsetter under bildet)

Marginal forskjell mellom Ap og Frp— Når det gjelder selve asylsøkeren, er det vanskelig å se hvordan man kan stramme inn noe som helst. Det vi da kommer over på, er om mottak skal lukkes - at man gjør forholdene forferdelige for å avskrekke folk fra å komme til Norge.

— Å avskrekke asylsøkere, er et nytt element som har kommet sterkere og sterkere inn i politikken de siste årene, legger han til.

Nordby mener de store partiene har politisk angst for å virke liberale i asylpolitikken.

— Det er i prinsippet helt marginale forskjeller mellom Fremskrittspartiets, Høyres og Arbeiderpartiets retorikk. Det partiet som har ønsket å påvirke de rødgrønnes politikk i en annen retning - SV - har tapt på praktisk talt alle punkter, sier Nordby, som er styreleder i Amnesty International i Norge og jobber rådgiver for firmaet Sonconsult.

Ap-politiker avviser kritikken

Statssekretær i Justisdepartementet Pål K. Lønseth (Ap) er ikke enig i at Regjeringen eller Arbeiderpartiet har en retorikk som demoniserer asylsøkere.

— Jeg er overrasket over at han sier det. Vi har veldig tydelig på at de som har beskyttelsesbehov, skal få beskyttelse og integreres godt. Vi er konsekvente på retur av dem som ikke har det behov. I det ligger det ikke en demonisering, men et krav om at de må forholde seg til vedtaket, sier han.

Delta i debatten på https://www.facebook.com/Minstemme2013, eller følg #minstemme2013 på Twitter og Instagram.

- Vi har strammet inn mye

Selv om han innrømmer at de har strammet inn asylpolitikken, og også at «de har strammet inn mye», mener han ikke det har gått på bekostning av internasjonale konvensjoner.

Les også Stort slagsmål på asylmottak i Mysen

— Det var en villet politikk fordi vi så at mange av dem som søkte asyl, ikke hadde beskyttelsesbehov. Det er ikke til forkleinelse for dem som søker opphold. Det er helt forståelig at folk søker en bedre økonomisk hverdag. Men det er ikke alle som har beskyttelsesbehov, og det vet Nordby godt, sier Lønseth. - Men dere har flere ganger sendt ut asylsøkere stikk i strid med FNs anbefaling?

— Vi har sendt ut asylsøkere til steder som FN generelt anbefaler ikke å returnere til. Men man må huske hva en anbefaling fra FN er. Den er ikke en individuell vurdering, men omtaler situasjonen generelt. Vi vil også ha en individuell vurdering. Det kan være at noen vil være trygge i områder der andre ikke er det, sier han.

Mens Arbeiderpartiet og regjeringen i 2005 gikk til valg på å følge FNs anbefalinger i større grad, hadde pipen fått en annen lyd i 2009. Da vektla regjeringspartiene vekt at Norge skulle ta sine egne vurderinger.

Fakta Fakta Forrige uke ba Aftenposten sine unge lesere om å velge hva vi skal skrive om frem mot valget.Blant 13 foreslåtte tema på Aftenpostens nettsider, svarte mange at de ville lese om norsk asylpolitikk. Sakene er en del av MinStemme-kampanjen, som skal få flere av de under 30 år til å stemme ved årets valg. Vis mer

Fakta Norske utsagn om asylsøkere Dette er noen av utsagnene om asyl fra norske politikere, ifølge en rapport fra Norsk organisasjon for asylsøkere:« Svært mange gjør det også vanskelig for utlendingsmyndighetene å gjennomføre sine vedtak. De medvirker ikke til å fremskaffe dokumenter. De opererer med falsk identitet. De hevder å komme fra et annet land enn det de egentlig kommer fra.»Justisminister Grete Faremo, debattinnlegg i Bergens Tidende, 2013 «Det er absolutt ingen grunn til å mistenkeliggjøre ni av ti asylsøkere for å ville skjule identiteten sin. Vi må hele tiden kjempe mot dette inntrykket som har etablert seg om at mer enn 90 prosent av asylsøkere er skurker»Tidligere UDI-direktør Ida Børresen om at svært mange asylsøkere skjuler sin identitet, til Klassekampen, 2009 «Veksten av grunnløse asylsøknader er ute av kontroll»Partileder for Høyre, Erna Solberg, på egen blogg, 2009 «Vi skal bli enda bedre»Statsminister Jens Stoltenberg om lave ankomsttall for asylsøkere, valgkampdebatt 2009 «I år vil 18.000 ID-løse asylsøkere stjele, rane, utøve vold og omsette narkotika.»Leder i Politiets Fellesforbund ,Arne Johannesen i 2009 «Det folk ute i Oslos gater ser, er en stadig økende flom av kriminelle asylsøkere som selger dop og voldtar jenter uten grunn.»Partileder for Frp, Siv Jensen, 2009Kilde: Rapport fra NOAS Vis mer

Vi videreutvikler våre artikler.

Hjelp oss å forbedre, gi din tilbakemelding. Gi tilbakemelding